**Likumprojekta “Par Latvijas Republikas pievienošanos Protokolam par Eiropas Kodolpētījumu organizācijas privilēģijām un imunitāti”
sākotnējās ietekmes novērtējuma ziņojums (anotācija**)

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: Latvijai pievienoties Protokolam par Eiropas Kodolpētījumu organizācijas privilēģijām un imunitāti, lai nodrošinātu abpusēji parakstītā Latvijas Republikas un Eiropas Kodolpētījumu organizācijas (CERN) līguma par CERN asociētās dalībvalsts statusa piešķiršanu spēkā stāšanos un CERN asociētās dalībvalsts statusa iegūšanu. Risinājums: Latvijas un Latvijas dalībnieku dalība CERN zinātniskajā programmā, kā arī Latvijas dalībnieku apmācības un dalības iespējas izglītības programmās, tostarp arī Latvijas uzņēmēju dalība CERN iepirkumos.Protokols stājas spēkā tā 24. panta 2.punktā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināms Protokols angļu valodā un tā tulkojums latviešu valodā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts “Par Latvijas Republikas pievienošanos Protokolam par Eiropas Kodolpētījumu organizācijas privilēģijām un imunitāti” (turpmāk – likumprojekts) sagatavots, ievērojot:1. Latvijas Republika pievienosies 2004.gada 18.martā Ženēvā parakstītā Protokola par Eiropas Kodolpētījumu organizācijas privilēģijām un imunitāti[[1]](#footnote-1) (turpmāk - Protokols) saskaņā ar tā 23. panta 3. punktu;
2. Līguma starp Latvijas Republiku un Eiropas kodolpētījumu organizāciju (CERN) par asociētās dalībvalsts statusa piešķiršanu (turpmāk – CERN līgums) IV.2.pants nosaka, ka Latvijas kā asociētās dalībvalsts statuss, ieskaitot no minētā statusa izrietošās tiesības un pienākumus, stājas spēkā ar brīdi, kad attiecībā uz Latviju ir stājusies spēkā gan Līgums, gan Protokols;
3. Likuma „Par Latvijas Republikas starptautiskajiem līgumiem” 9.panta 1.punktā noteikto, ka Saeimā ir apstiprināmi starptautiskie līgumi, kas nokārto likumdošanas ceļā izšķiramus jautājumus;
4. Ministru kabineta 2021. gada 25.februāra (prot.Nr.20 35.§)[[2]](#footnote-2) protokollēmuma “Likumprojekts "Par Līgumu starp Latvijas Republiku un Eiropas kodolpētījumu organizāciju (CERN) par asociētās dalībvalsts statusa piešķiršanu"" 7.punktā doto uzdevumu izglītības un zinātnes ministram noteiktā kārtībā līdz 2021.gada 29.aprīlim iesniegt Ministru kabinetā izskatīšanai likumprojektu "Par Latvijas pievienošanos 2004.gada 18.marta Protokolam par privilēģijām un imunitāti Eiropas Kodolpētījumu organizācijā", lai nodrošinātu Līguma IV.2.panta izpildi.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta tiesiskā regulējuma mērķis ir pieņemt un apstiprināt Protokolu, Latvijai tam pievienojoties.Likumprojekta būtība ir Latvijai iegūt CERN asociētās dalībvalsts statusu, izpildot CERN[[3]](#footnote-3) IV.2.pantu, kas nosaka, ka “Latvijas kā asociētās dalībvalsts statuss, ieskaitot no minētā statusa izrietošās tiesības un pienākumus, stājas spēkā ar brīdi, kad attiecībā uz Latviju ir stājusies spēkā gan Līgums, gan Protokols.”.CERN[[4]](#footnote-4) ir juridiska persona un Eiropas zinātniska organizācija, kas nodarbojas ar fundamentālās fizikas pētījumiem un ļoti plaša spektra tehnoloģiju izstrādi un ir izveidota ar 1954. gada 29. septembra Konvenciju par Eiropas Kodolpētījumu organizācijas izveidi[[5]](#footnote-5) *(Convention for the Establishment of a European Organization for Nuclear Research)* (turpmāk – CERN Konvencija), kuras pielikums ir Finanšu protokols *(*[*Financial Protocol).*](https://council.web.cern.ch/en/convention#Financial)Šobrīd CERN ir 23 CERN dalībvalstis, 6 CERN asociētās dalībvalstis (tostarp Lietuva) un 3 topošās CERN asociētās dalībvalstis iestāšanas fāzē (tostarp Igaunija). 12 Eiropas valstis, parakstot CERN Konvenciju[[6]](#footnote-6), ir izveidojušas CERN kā starptautisku organizāciju, kuras ietvaros valstis kā starptautisko tiesību subjekti sadarbojas uz brīvprātības principa, ar kopīgu institucionālo struktūru un finansējumu, lai sasniegtu kopīgus mērķus un palielināt sadarbību starpvalstu attiecībās, ieviešot savstarpēji atzītus starpvalstu uzvedības standartus [[7]](#footnote-7)*.*Ievērojot minēto, ka CERN ir valstu izveidota starptautiska organizācija, ar kuras starpniecību risina starptautiskas attiecības, šajā gadījumā starpvalstu zinātnes attiecības starp CERN dibinātājvalstīm, dalībvalstīm, asociētajām dalībvalstīm. Ievērojot minēto, CERN ir starptautisko tiesību subjekts[[8]](#footnote-8), ar kuru atbilstoši likuma “Par Latvijas Republikas starptautiskajiem līgumiem” 1. un 2.pantu Latvijas Republika rakstveidā atbilstoši starptautisko publisko tiesību normām noslēdz starptautisku līgumu (CERN līgums) starpvaldību līgumu veidā.Atsaucoties uz Ministru kabineta 2020.gada 6.oktobra sēdes prtotokollēmuma (Prot.Nr.59 25.§)[[9]](#footnote-9) “Latvijas Republikas 2019.gada pārskats par valsts budžeta izpildi un par pašvaldību budžetiem un informatīvais ziņojums "Par Valsts kontroles revīzijā "Par Latvijas Republikas 2019.gada pārskatu par valsts budžeta izpildi un par pašvaldību budžetiem" sniegtajiem ieteikumiem un priekšlikumu Ministru kabinetam"” 5.punktu un informatīvajā ziņojuma minēto, *par Latvijā uzskaitītu (reģistrētu) starptautisku organizāciju var uzskatīt* tad, ja, ņemot vērā attiecīgas Latvijas nozares un starptautiskās organizācijas specifiku un fiskālo risku nozīmīgumu, par tās izpildi atbild attiecīgās nozares ministrija, kas ir kompetentā jeb atbildīgā iestāde Latvijā, kura atbild (koordinē) par līgumisko saistību izpildi ar attiecīgo starptautisku organizāciju, ar kuru noslēgts starptautisks līgums saskaņā ar likumu “Par starptautiskajiem līgumiem” un šādas ministrijas budžetā ir piešķirts valsts budžeta finansējums Latvijas valsts dalības maksas segšanai šādā starptautiskajā organizācijā. Šāda Latvijā uzskaitīta (reģistrēta) starptautiska organizācija tiek norādīta attiecīgās nozaru ministrijas mājaslapā[[10]](#footnote-10). CERN par Latvijā uzskaitītu starptautisku organizāciju ir no dienas, kad Latvija noteiktā procedūrā ir pievienojusies Protokolam un kļuvusi par CERN asociēto dalībvalsti, un tas viss jāveic 12 mēnešu laikā no CERN Līguma parakstīšanas brīža (t.i., plānots, ka parakstīšana tiks īstenota š.g. 14.aprīlī).CERN galvenais darbības mērķis ir starptautiskas liela mēroga pētnieciskas infrastruktūras darbības nodrošināšana augstas enerģijas daļiņu fizikas pētījumiem, kas pārsniedz atomfizikas darbības jomu. Pētījumi tiek veikti tikai civiliem mērķiem nolūkā veicināt Eiropas valstu zinātnisko un tehnisko sadarbību kodolpētījumu jomā. Pētījumi tiek veikti tikai nemilitāriem mērķiem nolūkā veicināt Eiropas valstu zinātnisko un tehnisko sadarbību kodolpētījumu jomā.CERN ir uzkrāta augsta līmeņa zinātniskā un tehnoloģiskā informācija, kura tiek pielietota ražošanā un ikdienā (piemēram, internets, skārienjutīgie ekrāni, datortomogrāfija medicīnā utt.). CERN pastāvīgi strādā aptuveni 2500 darbinieku, kā arī ap 12 000 vieszinātnieku no vairāk nekā 70 valstīm ir strādājuši CERN, lai veiktu savus pētījumus. Protokola mērķis ir nodrošināt to CERN funkciju efektīvu izpildi, kas CERN ir noteiktas atbilstoši CERN Konvencijai, jo īpaši tās II pantam, kurā izklāstīti CERN mērķi, un, lai pret to garantētu vienlīdzīgu attieksmi visu CERN Konvenciju pušu teritorijā. Tādējādi Protokolā atrunātas virkne CERN privilēģiju un imunitātes (neaizskaramības) jomas, kas nepieciešamas CERN oficiālo darbību veikšanai.Protokola 6.panta 2.punkts paredz: “Ja, veicot savas oficiālās darbības, organizācija iegādājas vai izmanto preces vai pakalpojumus par ievērojamu vērtību, kuru cenā ir iekļauti nodokļi, nodevas vai citi maksājumi, šā Protokola puse, kura piemērojusi nodokļus, nodevas vai citus maksājumus, veic attiecīgus pasākumus, lai atgrieztu vai atmaksātu šādu nodokļu, nodevu vai citu maksājumu summu, ja tie ir identificējami.” Saskaņā ar CERN Juridiskā dienesta sniegto skaidrojumu par Protokola 6.panta 2.punktā minēto “ievērojamu vērtību” ir uzskatāma[[11]](#footnote-11) dalībvalsts noteiktā vērtība, ko uzskata par būtisku, negraujot Protokola 6.panta 2.punkta būtību.Ievērojot iepriekš minēto un ņemot vērā, ka CERN ir Latvijā uzskaitīta (reģistrēta) starptautiskā organizācija, Protokola 6.panta 2.punkts daļā par pievienotās vērtības nodokļa atbrīvojuma piemērošanu tiks realizēts vispārējā kārtībā saskaņā ar Pievienotās vērtības nodokļa likuma 50.panta pirmās daļas 5.punktu, t.i., preču piegādēm un pakalpojumiem, kas iekšzemē sniegti CERN oficiālu vajadzību nodrošināšanai, PVN 0 procentu likmi piemēro netieši, atmaksājot samaksāto nodokli[[12]](#footnote-12) saskaņā ar ierobežojumiem un nosacījumiem, kas paredzēti starptautiskajā konvencijā, ar kuru šī organizācija izveidota, kā arī ievērojot Pievienotās vērtības nodokļa likuma 50. panta ceturtās daļas 5. punktu, kas paredz iespēju nodokļa 0 procentu likmi piemērot tieši, pamatojoties uz attiecīgās dalībvalsts kompetentās iestādes apstiprinātu sertifikātu preču piegādēm un pakalpojumiem, kas iekšzemē sniegti citās dalībvalstīs reģistrētām starptautiskām organizācijām, tas ir šajā gadījumā Eiropas Kodolpētījumu organizācijas oficiālu vajadzību nodrošināšanai.Attiecībā uz akcīzes nodokļa atbrīvojuma piemērošanu - likuma “Par akcīzes nodokli” 20.panta pirmās daļas 3. un 4.punkts paredz, ka, ievērojot noteiktus nosacījumus, no akcīzes nodokļa ir atbrīvotas akcīzes preces, kas tiek piegādātas starptautiskajām organizācijām vai to pārstāvniecībām, ko par tādām ir atzinusi Latvijas Republika, ievērojot ierobežojumus un nosacījumu, kādi noteikti attiecīgo organizāciju starptautiskajās dibināšanas konvencijās un mītnes nolīgumos, un starptautisko organizāciju vai to pārstāvniecību darbiniekiem, kuriem Latvijas Republikas teritorijā ir diplomātiskais statuss, ja šīs personas nav Latvijas pilsoņi vai pastāvīgie iedzīvotāji. Savukārt minētā likuma 20.panta pirmās daļas 7.punkts paredz, ka, ievērojot noteiktus nosacījumus, no akcīzes nodokļa ir atbrīvotas akcīzes preces, kas tiek piegādātas patēriņam saskaņā ar līgumiem, kas noslēgti ar ārvalstīm, kuras nav dalībvalstis, vai starptautiskām organizācijām, ja vien attiecībā uz atbrīvojumu no PVN šāds līgums ir atļauts vai apstiprināts. Ja akcīzes preces iegādājas Latvijas Republikā un par tām ir samaksāts akcīzes nodoklis, tad akcīzes nodokli atmaksā atbilstoši likuma “Par akcīzes nodokli” 20.panta ceturtajai daļai.Protokols tiks apstiprināts ar Saeimas pieņemtu likumu, uz kura pamata Ārlietu ministrija sagatavos un iesniegs pievienošanās dokumentu UNESCO Izglītības, zinātnes un kultūras ģenerāldirektora birojā. Likumprojekts nosaka, ka Protokolā paredzēto saistību izpildi koordinē Izglītības un zinātnes ministrija.Ar likumprojektu nosaka Protokola spējā stāšanās laiku un kārtību atbilstoši Protokola 23.panta 3.punktam, kā arī to, ka par to Ārlietu ministrija paziņo oficiālajā izdevumā "Latvijas Vēstnesis". Likumprojekts paredz pieņemt un apstiprināt Protokolu.Latvijas pievienošanās datums tiek noteikts atbilstoši Protokola 24.panta 2.punktam, tas ir Protokols stājas spēkā trīsdesmitajā dienā pēc tam, kad UNESCO Izglītības, zinātnes un kultūras ģenerāldirektoram ir deponēts tā pievienošanās dokuments. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijai kļūstot par CERN asociēto dalībvalsti, stājoties spēkā CERN līgumam un Protokolam, ietekmes mērķgrupas būs augstskolas un zinātniskie institūti un tajos nodarbinātais akadēmiskais un zinātniskais personāls, izglītojamie, tostarp studējošie, zinātniskā doktora grāda pretendenti, pedagogi, komersanti un citas institūcijas/organizācijas savas kompetences ietvaros. |
| 2. | Tiesiskā regulējuma ietekme uz tautsaimniecību un administratīvo sloguNolīgums neradīs papildus administratīvo slogu un tiks īstenots no esošajiem administratīvajiem resursiem. | Latvijai klustot par CERN asociēto dalībvalsti, stājoties spēkā CERN līgumam un Protokolam, būs ietekme uz tautsaimniecību un sabiedrības mērķgrupām, jo nodarbinātība varētu pieaugt sakarā ar jaunu, augsti kvalificētu darba vietu veidošanos, tostarp arī nodarbināto pedagogu un zinātnieku kvalifikācijas paaugstināšana. Komersantu dalība CERN iepirkumos, tādejādi, veidojot tirgus iespējamo papildināšanos ar tautsaimniecībai nepieciešamajiem speciālistiem, produktiem un pakalpojumiem, kā arī ar jaunu darba vietu izveidi, ietekme uz tautsaimniecību varētu būt pozitīva. Likumprojekts nemaina administratīvo slogu, līdz ar to sabiedrības grupām un institūcijām likumprojekta tiesiskais regulējums nemaina tiesības un pienākumus, kā arī veicamās darbības. Tiesiskais regulējums nerada saistības ar informācijas pieņemšanas, apstrādes vai uzglabāšanas pienākumiem. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2021.gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pašlaik nav iespējams paredzēt, kāda būs fiskālā ietekme uz valsts budžetu, ja izpildot CERN Līgumu iestāsies nepieciešamība piemērot Protokola 6.panta 2.punktu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | CERN skaidrojuma par Protokola 6.panta 2.punktā minēto “ievērojamu vērtību” tulkojums: *6.2. panta teksts ir CERN un tā dalībvalstu diskusiju rezultāts laikā, kad protokols tika izstrādāts 2003. – 2004. gadā, un tas atspoguļo dalībvalstu vēlmi izvairīties no PVN atmaksas pieprasījumu saņemšanas par nelielām summām (piemēram, 100 EUR/CHF). Lūdzu, ņemiet vērā, ka šis noteikums attiecas tikai uz PVN atmaksu un neattiecas uz muitas nodokļiem.**CERN pati nav noteikusi vērtību, ko būtu jāuzskata par “ievērojamu”. Tomēr tā ir pievērsusi savu dalībvalstu un asociēto dalībvalstu uzmanību faktam, ka tām nevajadzētu ieviest robežvērtības, kas grautu protokola 6.2. pantā noteikto principu, kuru tās dalībvalstis un asociētās dalībvalstis vienmēr ir pilnībā ievērojušas.**Piemēram, cik mums zināms, Francija ir noteikusi “ievērojamo vērtību” 150 EUR apmērā (pirms nodokļu nomaksas), lai izvairītos no daudzu atmaksas pieprasījumu saņemšanas par nelielām summām.[[13]](#footnote-13)* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Likumprojekts šo jomu neskar. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Līdz ar pievienošanos Protokolam tiek izpildītas *Latvijas Republikas un Eiropas kodolpētījumu organizācijas (CERN) līguma par CERN asociētās dalībvalsts statusa piešķiršanu* III.2. punktā noteiktās saistības. |
| 3. | Cita informācija | Nav |

 |

|  |
| --- |
| VI. Sabiedrības līdzdalība un komunikācijas aktivitātes |
| Likumprojekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Protokola izpildi koordinē Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nemaina iesaistīto institūciju kompetenci. |
| 3. | Cita informācija | Nav |

Izglītības un zinātnes ministre I. Šuplinska

Depkovska, 67047772

anita.depovska@izm.gov.lv

v\_sk. = 2670

1. Protocol on the privileges and immunities of the European Organization for Nuclear Research <https://cds.cern.ch/record/1035110/> [↑](#footnote-ref-1)
2. <http://tap.mk.gov.lv/mk/mksedes/saraksts/protokols/?protokols=2021-02-25> [↑](#footnote-ref-2)
3. <http://tap.mk.gov.lv/mk/mksedes/saraksts/protokols/?protokols=2021-02-25> [↑](#footnote-ref-3)
4. https://home.cern/about/who-we-are/our-governance/member-states [↑](#footnote-ref-4)
5. https://council.web.cern.ch/en/convention [↑](#footnote-ref-5)
6. https://home.cern/about/who-we-are/our-governance/member-states [↑](#footnote-ref-6)
7. https://enciklopedija.lv/skirklis/3127 [↑](#footnote-ref-7)
8. “Starptautisko tiesību galvenie subjekti ir valstis, tautas un nācijas, kas cīnās par savu nacionālo neatkarību, starptautiskas organizācijas un valstīm līdzīgi veidojumi” – J.Bojārs,. Starptautiskās publiskās tiesības I, Zvaigzne ABC, I nodaļa, 1 lapa [↑](#footnote-ref-8)
9. http://tap.mk.gov.lv/mk/mksedes/saraksts/protokols/?protokols=2020-10-06 [↑](#footnote-ref-9)
10. Izglītības un zinātnes ministrijas mājaslapas sadaļā “Izglītības un zinātnes ministrijas sadarbība ar starptautiskajām organizācijām” ir norādītas starptautiskas organizācijas, ar kurām ministrija sadarbojas uz starpvaldību un starpvalstu līgumu pamata, kā arī tādas starptautiskas organizācijas, kurām no ministrijas piešķirtā valsts budžeta tiek nodrošināta Latvijas valsts dalības maksas segšanā, piem., Eiropas Kosmosa aģentūrai un CERN. <https://www.izm.gov.lv/lv/izglitibas-un-zinatnes-ministrijas-sadarbiba-ar-starptautiskajam-organizacijam> [↑](#footnote-ref-10)
11. CERN Juridiskā dienesta atbilde sniegta ar e-pasta formā (f**rom:** Sofia Intoudi sofia.intoudi@cern.ch **Sent:** Monday, March 29, 2021 5:32 PM**To:** Olegs Ilgis <Olegs.Ilgis@mfa.gov.lv>**Cc:** Toms Torims <t.torims@cern.ch>; Christoph Schaefer <Christoph.Schaefer@cern.ch>; Jean-Michel Favre <Jean-Michel.Favre@cern.ch>; Service Juridique <Service.Juridique@cern.ch>**Subject:** Fwd: Question on Protocol on privileges and immunities)

*The text of Article 6.2 is the result of discussions between CERN and its Member States at the time the Protocol was being drafted in 2003-2004 and reflects the latter’s wish to avoid receiving VAT refund requests for small amounts (e.g. 100 EUR/CHF). Please note that this provision relates only to VAT refunds and does not concern custom duties. CERN itself has not set a value that would be considered “substantial”. It has, however, drawn the attention of its Member States and Associate Member States to the fact that they shouldn’t introduce thresholds that would undermine the principle enshrined in Article 6.2 of the Protocol, which has always been fully respected by its Member States and Associate Member States. For instance, to our knowledge, the amount of 150 EUR (before tax) has been set as “substantial value” by France so as to avoid receiving multiple refund requests for small amounts.* [↑](#footnote-ref-11)
12. Latvija atmaksā pievienotās vērtības nodokli un akcīzes nodokli, ja katrā attaisnojuma dokumentā norādītā darījuma summa, ieskaitot pievienotās vērtības nodokli, nav mazāka par 178 *euro.* [↑](#footnote-ref-12)
13. *The text of Article 6.2 is the result of discussions between CERN and its Member States at the time the Protocol was being drafted in 2003-2004 and reflects the latter’s wish to avoid receiving VAT refund requests for small amounts (e.g. 100 EUR/CHF). Please note that this provision relates only to VAT refunds and does not concern custom duties.
CERN itself has not set a value that would be considered “substantial”. It has, however, drawn the attention of its Member States and Associate Member States to the fact that they shouldn’t introduce thresholds that would undermine the principle enshrined in Article 6.2 of the Protocol, which has always been fully respected by its Member States and Associate Member States.
For instance, to our knowledge, the amount of 150 EUR (before tax) has been set as “substantial value” by France so as to avoid receiving multiple refund requests for small amounts* [↑](#footnote-ref-13)